# Arne Berner

### Wikipedia

Arne Morten Berner (1927-1988) oli suomalainen poliitikko.

## [muokkaa] Saavutuksia

- Berner oli liberaalisen kansanpuolueen kansanedustaja 1966-1972.

- Kauppa- ja teollisuusministerinä hän toimi 1970-71 sekä 1976-77 ja ulkomaankauppaministerinä 1982-1983.

- Hän oli myös Helsingin kaupunginvaltuuston ja -hallituksen jäsen. Presidentin valitsijamiehenä hän oli vuonna 1968.

- Berner Oy:n johtokunnan jäsen ja auto-osaston johtaja 1953-1988, johtokunnan varapuheenjohtaja 1978-1988.

- Berner oli Vapaamielisten Liiton valtuuskunnan ja hallituksen jäsen 1960-luvun alkupuoliskolla ja liberaalisen kansanpuolueen puheenjohtaja 1982-1984.

Vuonna 1962 Arne Berner, entisen kansanedustajan Rolf B. Bernerin poika, teki Suomen ensimmäisen amerikkalaistyylisen vaalikampanjan Kymen vaalipiirissä (ollen Vapaamielisten Liiton ehdokas) kattavana liikkuvana kampanjana autoilla, pitäen toritilaisuuksia ym, kätellen kymmeniätuhansia ihmisiä jne. Vapaamielisten Liitolla ei vaalipiirissä ollut minkäänlaista jäsen- tai järjestöpohjaa tukena, vaan kampanjan tukikohtina olivat enemmänkin Berner-yhtymän autoliikkeet Kouvolassa ja Lappeenrannassa, sekä liiketuttavat ja perheen aiemmat poliittiset tukijat. Vaikkei Berner, vaalipiirissä uuden pienpuolueen ehdokas, silloin päässytkään lävitse, hän keräsi näyttävästi yli kolmetuhatta henkilökohtaista ääntä. Neljä vuotta myöhemmissä eduskuntavaaleissa, yhdistyneen Liberaalisen Kansanpuolueen (joka yhteensä keräsi vaalipiirissä yhteen paikkaan suoraan oikeuttavat yli kymmenentuhatta ääntä) ehdokkaana ollessaan Arne Berner sitten keräsi itse vielä enemmän henkilökohtaisia ääniä kuin ensimmäisellä kerrallaan ja saaden listallaan eniten ääniä, nousi eduskuntaan, jossa pysyi kaksi kautta.

Eduskunnassa 1970-luvun alussa hän sai osakseen puolueensa uuden nuorison voimakastakin arvostelua joidenkin henkilökohtaisten konservatiivien kantojensa ja äänestämistensä johdosta.

Arne Bernerin vanhemmat olivat kansanedustaja ja kauppaneuvos Rolf B. Berner ja Ebba Elise Wilkman.

| Tämä poliitikkoa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/n/Arne_Berner_b8e3.html

Luokat: Poliitikkotyngät | Suomen ministerit | Kansanedustajat

##### Views

- Artikkeli
- Keskustelu
- Nykyinen versio

##### Etsi